Ericu950/Stoicheia-meter-silver huggingface dataset:
ἵππους τε ζεύγνυντ ἀνά θἅρματα ποικίλ ἔβαινον
ἷξον δἐς πεδίον πυρηφόρον ἔνθα δἔπειτα
ἦνον ὁδόν τοῖον γὰρ ὑπέκφερον ὠκέες ἵπποι
μουσάων Ἑλικωνιάδων ἀρχώμεθ ἀείδειν
αἵθ Ἑλικῶνος ἔχουσιν ὄρος μέγα τε ζάθεόν τε
καί τε περὶ κρήνην ἰοειδέα πόσσ ἁπαλοῖσιν
ὀρχεῦνται καὶ βωμὸν ἐρισθενέος Κρονίωνος
καί τε λοεσσάμεναι τέρενα χρόα Περμησσοῖο
ἢ Ἵππου κρήνης ἢ Ὀλμειοῦ ζαθέοιο
ἀκροτάτῳ Ἑλικῶνι χοροὺς ἐνεποιήσαντο
καλούς ἱμερόεντας ἐπερρώσαντο δὲ ποσσίν
ἔνθεν ἀπορνύμεναι κεκαλυμμέναι ἠέρι πολλῇ
ἐννύχιαι στεῖχον περικαλλέα ὄσσαν ἱεῖσαι
ὑμνεῦσαι Δία ταἰγίοχον καὶ πότνιαν Ἥρην
Ἀργεΐην χρυσέοισι πεδίλοις ἐμβεβαυῖαν
κούρην ταἰγιόχοιο Διὸς γλαυκῶπιν Ἀθήνην
Φοῖβόν τἈπόλλωνα καὶ Ἄρτεμιν ἰοχέαιραν
ἠδὲ Ποσειδάωνα γεήοχον ἐννοσίγαιον
καὶ Θέμιν αἰδοίην ἑλικοβλέφαρόν τἈφροδίτην
Ἥβην τε χρυσοστέφανον καλήν τε Διώνην
Ἠῶ τἨέλιόν τε μέγαν λαμπράν τε Σελήνην
Γαῖάν τὨκεανόν τε μέγαν καὶ Νύκτα μέλαιναν
ἄλλων τἀθανάτων ἱερὸν γένος αἰὲν ἐόντων
αἵ νύ ποθ Ἡσίοδον καλὴν ἐδίδαξαν ἀοιδήν
ἄρνας ποιμαίνονθ Ἑλικῶνος ὕπο ζαθέοιο
τόνδε δέ με πρώτιστα θεαὶ πρὸς μῦθον ἔειπον
Μοῦσαι Ὀλυμπιάδες κοῦραι Διὸς αἰγιόχοιο
ποιμένες ἄγραυλοι κάκ ἐλέγχεα γαστέρες οἶον
ἴδμεν ψεύδεα πολλὰ λέγειν ἐτύμοισιν ὁμοῖα
ἴδμεν δεὖτ ἐθέλωμεν ἀληθέα γηρύσασθαι
ὣς ἔφασαν κοῦραι μεγάλου Διὸς ἀρτιέπειαι
καί μοι σκῆπτρον ἔδον δάφνης ἐριθηλέος ὄζον
δρέψασαι θηητόν ἐνέπνευσαν δέ μοι αὐδὴν
θέσπιν ἵνα κλείοιμι τά τἐσσόμενα πρό τἐόντα
καί μἐκέλονθ ὑμνεῖν μακάρων γένος αἰὲν ἐόντων
σφᾶς δαὐτὰς πρῶτόν τε καὶ ὕστατον αἰὲν ἀείδειν
ἀλλὰ τί ἦ μοι ταῦτα περὶ δρῦν ἢ περὶ πέτρην
τύνη Μουσάων ἀρχώμεθα ταὶ Διὶ πατρὶ
ὑμνεῦσαι τέρπουσι μέγαν νόον ἐντὸς Ὀλύμπου
εἰρεῦσαι τά τἐόντα τά τἐσσόμενα πρό τἐόντα
φωνῇ ὁμηρεῦσαι τῶν δἀκάματος ῥέει αὐδὴ
ἐκ στομάτων ἡδεῖα γελᾷ δέ τε δώματα πατρὸς
Ζηνὸς ἐριγδούποιο θεᾶν ὀπὶ λειριοέσσῃ
σκιδναμένῃ ἠχεῖ δὲ κάρη νιφόεντος Ὀλύμπου
δώματά τἀθανάτων αἳ δἄμβροτον ὄσσαν ἱεῖσαι
ἐξ ἀρχῆς οὓς Γαῖα καὶ Οὐρανὸς εὐρὺς ἔτικτεν
οἵ τἐκ τῶν ἐγένοντο θεοί δωτῆρες ἐάων
δεύτερον αὖτε Ζῆνα θεῶν πατέρ ἠδὲ καὶ ἀνδρῶν
ἀρχόμεναί θὑμνεῦσι καὶ ἐκλήγουσαι ἀοιδῆς
ὅσσον φέρτατός ἐστι θεῶν κράτεί τε μέγιστος
αὖτις δἀνθρώπων τε γένος κρατερῶν τε Γιγάντων
ὑμνεῦσαι τέρπουσι Διὸς νόον ἐντὸς Ὀλύμπου
τὰς ἐν Πιερίῃ Κρονίδῃ τέκε πατρὶ μιγεῖσα
Μνημοσύνη γουνοῖσιν Ἐλευθῆρος μεδέουσα
λησμοσύνην τε κακῶν ἄμπαυμά τε μερμηράων
ἐννέα γάρ οἱ νυκτὸς ἐμίσγετο μητίετα Ζεὺς
νόσφιν ἀπ ἀθανάτων ἱερὸν λέχος εἰσαναβαίνων
ἣ δἔτεκ ἐννέα κούρας ὁμόφρονας ᾗσιν ἀοιδὴ
μέμβλεται ἐν στήθεσσιν ἀκηδέα θυμὸν ἐχούσαις
τυτθὸν ἀπ ἀκροτάτης κορυφῆς νιφόεντος Ὀλύμπου
ἔνθα σφιν λιπαροί τε χοροὶ καὶ δώματα καλά
πὰρ δαὐτῇς Χάριτές τε καὶ Ἵμερος οἰκί ἔχουσιν
ἐν θαλίῃς ἐρατὴν δὲ διὰ στόμα ὄσσαν ἱεῖσαι
μέλπονται πάντων τε νόμους καὶ ἤθεα κεδνὰ
ἀθανάτων κλείουσιν ἐπήρατον ὄσσαν ἱεῖσαι
αἳ τότ ἴσαν πρὸς Ὄλυμπον ἀγαλλόμεναι ὀπὶ καλῇ
ἀμβροσίῃ μολπῇ περὶ δἴαχε γαῖα μέλαινα
ὑμνεύσαις ἐρατὸς δὲ ποδῶν ὕπο δοῦπος ὀρώρει
νισσομένων πατέρ εἰς ὅν ὃ δοὐρανῷ ἐμβασιλεύει
αὐτὸς ἔχων βροντὴν ἠδ αἰθαλόεντα κεραυνόν
κάρτει νικήσας πατέρα Κρόνον εὖ δὲ ἕκαστα
ἀθανάτοις διέταξεν ὁμῶς καὶ ἐπέφραδε τιμάς
ταῦτ ἄρα Μοῦσαι ἄειδον Ὀλύμπια δώματ ἔχουσαι
ἐννέα θυγατέρες μεγάλου Διὸς ἐκγεγαυῖαι
Κλειώ τΕὐτέρπη τε Θάλειά τε Μελπομένη τε
Τερψιχόρη τἘρατώ τε Πολύμνιά τΟὐρανίη τε
ἣ γὰρ καὶ βασιλεῦσιν ἅμ αἰδοίοισιν ὀπηδεῖ
ὅν τινα τιμήσωσι Διὸς κοῦραι μεγάλοιο
τῷ μὲν ἐπὶ γλώσσῃ γλυκερὴν χείουσιν ἐέρσην
τοῦ δἔπε ἐκ στόματος ῥεῖ μείλιχα οἱ δέ τε λαοὶ
πάντες ἐς αὐτὸν ὁρῶσι διακρίνοντα θέμιστας
ἰθείῃσι δίκῃσιν ὃ δἀσφαλέως ἀγορεύων
αἶψά κε καὶ μέγα νεῖκος ἐπισταμένως κατέπαυσεν
τοὔνεκα γὰρ βασιλῆες ἐχέφρονες οὕνεκα λαοῖς
βλαπτομένοις ἀγορῆφι μετάτροπα ἔργα τελεῦσι
ἐρχόμενον δἀν ἀγῶνα θεὸν ὣς ἱλάσκονται
αἰδοῖ μειλιχίῃ μετὰ δὲ πρέπει ἀγρομένοισιν
τοίη Μουσάων ἱερὴ δόσις ἀνθρώποισιν
ἄνδρες ἀοιδοὶ ἔασιν ἐπὶ χθόνα καὶ κιθαρισταί
εἰ γάρ τις καὶ πένθος ἔχων νεοκηδέι θυμῷ
ἄζηται κραδίην ἀκαχήμενος αὐτὰρ ἀοιδὸς
Μουσάων θεράπων κλέεα προτέρων ἀνθρώπων
ὑμνήσῃ μάκαράς τε θεούς οἳ Ὄλυμπον ἔχουσιν
μέμνηται ταχέως δὲ παρέτραπε δῶρα θεάων
χαίρετε τέκνα Διός δότε δἱμερόεσσαν ἀοιδήν
κλείετε δἀθανάτων ἱερὸν γένος αἰὲν ἐόντων
οἳ Γῆς τἐξεγένοντο καὶ Οὐρανοῦ ἀστερόεντος
Νυκτός τε δνοφερῆς οὕς θἁλμυρὸς ἔτρεφε Πόντος
εἴπατε δὡς τὰ πρῶτα θεοὶ καὶ γαῖα γένοντο
καὶ ποταμοὶ καὶ πόντος ἀπείριτος οἴδματι θυίων
ἄστρα τε λαμπετόωντα καὶ οὐρανὸς εὐρὺς ὕπερθεν
ὥς τἄφενος δάσσαντο καὶ ὡς τιμὰς διέλοντο
ἠδὲ καὶ ὡς τὰ πρῶτα πολύπτυχον ἔσχον Ὄλυμπον
ταῦτά μοι ἔσπετε Μοῦσαι Ὀλύμπια δώματ ἔχουσαι
ἐξ ἀρχῆς καὶ εἴπαθ ὅ τι πρῶτον γένετ αὐτῶν
ἦ τοι μὲν πρώτιστα Χάος γένετ αὐτὰρ ἔπειτα
Γαῖ εὐρύστερνος πάντων ἕδος ἀσφαλὲς αἰεὶ
Τάρταρά τἠερόεντα μυχῷ χθονὸς εὐρυοδείης
ἠδ Ἔρος ὃς κάλλιστος ἐν ἀθανάτοισι θεοῖσι
λυσιμελής πάντων δὲ θεῶν πάντων τἀνθρώπων
δάμναται ἐν στήθεσσι νόον καὶ ἐπίφρονα βουλήν
ἐκ Χάεος δἜρεβός τε μέλαινά τε Νὺξ ἐγένοντο
Νυκτὸς δαὖτ Αἰθήρ τε καὶ Ἡμέρη ἐξεγένοντο
οὓς τέκε κυσαμένη Ἐρέβει φιλότητι μιγεῖσα
Οὐρανὸν ἀστερόενθ ἵνα μιν περὶ πάντα καλύπτοι
ὄφρ εἴη μακάρεσσι θεοῖς ἕδος ἀσφαλὲς αἰεί
γείνατο δΟὔρεα μακρά θεῶν χαρίεντας ἐναύλους
ἣ δὲ καὶ ἀτρύγετον πέλαγος τέκεν οἴδματι θυῖον
Πόντον ἄτερ φιλότητος ἐφιμέρου αὐτὰρ ἔπειτα
Οὐρανῷ εὐνηθεῖσα τέκ Ὠκεανὸν βαθυδίνην
Κοῖόν τε Κρῖόν θὙπερίονά τἸαπετόν τε
Θείαν τε Ῥείαν τε Θέμιν τε Μνημοσύνην τε
Φοίβην τε χρυσοστέφανον Τηθύν τἐρατεινήν
τοὺς δὲ μέθ ὁπλότατος γένετο Κρόνος ἀγκυλομήτης
δεινότατος παίδων θαλερὸν δἤχθηρε τοκῆα
γείνατο δαὖ Κύκλωπας ὑπέρβιον ἦτορ ἔχοντας
Βρόντην τε Στερόπην τε καὶ Ἄργην ὀβριμόθυμον
οἳ δή τοι τὰ μὲν ἄλλα θεοῖς ἐναλίγκιοι ἦσαν
ἰσχὺς δἠδὲ βίη καὶ μηχαναὶ ἦσαν ἐπ ἔργοις
ἄλλοι δαὖ Γαίης τε καὶ Οὐρανοῦ ἐξεγένοντο
τρεῖς παῖδες μεγάλοι τε καὶ ὄβριμοι οὐκ ὀνομαστοί
τῶν ἑκατὸν μὲν χεῖρες ἀπ ὤμων ἀίσσοντο
ἄπλαστοι κεφαλαὶ δὲ ἑκάστῳ πεντήκοντα
ἐξ ὤμων ἐπέφυκον ἐπὶ στιβαροῖσι μέλεσσιν
ἰσχὺς δἄπλητος κρατερὴ μεγάλῳ ἐπὶ εἴδει
ὅσσοι γὰρ Γαίης τε καὶ Οὐρανοῦ ἐξεγένοντο
ἐξ ἀρχῆς καὶ τῶν μὲν ὅπως τις πρῶτα γένοιτο
πάντας ἀποκρύπτασκε καὶ ἐς φάος οὐκ ἀνίεσκε
Γαίης ἐν κευθμῶνι κακῷ δἐπετέρπετο ἔργῳ
Οὐρανός ἣ δἐντὸς στοναχίζετο Γαῖα πελώρη
στεινομένη δολίην δὲ κακήν τἐφράσσατο τέχνην
αἶψα δὲ ποιήσασα γένος πολιοῦ ἀδάμαντος
τεῦξε μέγα δρέπανον καὶ ἐπέφραδε παισὶ φίλοισιν
εἶπε δὲ θαρσύνουσα φίλον τετιημένη ἦτορ
παῖδες ἐμοὶ καὶ πατρὸς ἀτασθάλου αἴ κἐθέλητε
πείθεσθαι πατρός κε κακὴν τισαίμεθα λώβην
ὑμετέρου πρότερος γὰρ ἀεικέα μήσατο ἔργα
ὣς φάτο τοὺς δἄρα πάντας ἕλεν δέος οὐδέ τις αὐτῶν
φθέγξατο θαρσήσας δὲ μέγας Κρόνος ἀγκυλομήτης
ἂψ αὖτις μύθοισι προσηύδα μητέρα κεδνήν
μῆτερ ἐγώ κεν τοῦτό γὑποσχόμενος τελέσαιμι
ἔργον ἐπεὶ πατρός γε δυσωνύμου οὐκ ἀλεγίζω
ἡμετέρου πρότερος γὰρ ἀεικέα μήσατο ἔργα
ὣς φάτο γήθησεν δὲ μέγα φρεσὶ Γαῖα πελώρη
εἷσε δέ μιν κρύψασα λόχῳ ἐνέθηκε δὲ χερσὶν
ἅρπην καρχαρόδοντα δόλον δὑπεθήκατο πάντα
ἦλθε δὲ νύκτ ἐπάγων μέγας Οὐρανός ἀμφὶ δὲ Γαίῃ
ἱμείρων φιλότητος ἐπέσχετο καί ῥἐτανύσθη
σκαιῇ δεξιτερῇ δὲ πελώριον ἔλλαβεν ἅρπην
μακρὴν καρχαρόδοντα φίλου δἀπὸ μήδεα πατρὸς
ἐσσυμένως ἤμησε πάλιν δἔρριψε φέρεσθαι
ἐξοπίσω τὰ μὲν οὔ τι ἐτώσια ἔκφυγε χειρός
ὅσσαι γὰρ ῥαθάμιγγες ἀπέσσυθεν αἱματόεσσαι
πάσας δέξατο Γαῖα περιπλομένων δἐνιαυτῶν
γείνατ Ἐρινῦς τε κρατερὰς μεγάλους τε Γίγαντας
τεύχεσι λαμπομένους δολίχ ἔγχεα χερσὶν ἔχοντας
Νύμφας θἃς Μελίας καλέουσ ἐπ ἀπείρονα γαῖαν
μήδεα δὡς τὸ πρῶτον ἀποτμήξας ἀδάμαντι
κάββαλ ἀπ ἠπείροιο πολυκλύστῳ ἐνὶ πόντῳ
ὣς φέρετ ἂμ πέλαγος πουλὺν χρόνον ἀμφὶ δὲ λευκὸς
ἀφρὸς ἀπ ἀθανάτου χροὸς ὤρνυτο τῷ δἔνι κούρη
ἐθρέφθη πρῶτον δὲ Κυθήροισιν ζαθέοισιν
ἔπλητ ἔνθεν ἔπειτα περίρρυτον ἵκετο Κύπρον
ἐκ δἔβη αἰδοίη καλὴ θεός ἀμφὶ δὲ ποίη
ποσσὶν ὕπο ῥαδινοῖσιν ἀέξετο τὴν δἈφροδίτην
κικλῄσκουσι θεοί τε καὶ ἀνέρες οὕνεκ ἐν ἀφρῷ
θρέφθη ἀτὰρ Κυθέρειαν ὅτι προσέκυρσε Κυθήροις
τῇ δἜρος ὡμάρτησε καὶ Ἵμερος ἕσπετο καλὸς
γεινομένῃ τὰ πρῶτα θεῶν τἐς φῦλον ἰούσῃ
ταύτην δἐξ ἀρχῆς τιμὴν ἔχει ἠδὲ λέλογχε
μοῖραν ἐν ἀνθρώποισι καὶ ἀθανάτοισι θεοῖσι
παρθενίους τὀάρους μειδήματά τἐξαπάτας τε
τέρψιν τε γλυκερὴν φιλότητά τε μειλιχίην τε
τοὺς δὲ πατὴρ Τιτῆνας ἐπίκλησιν καλέεσκε
παῖδας νεικείων μέγας Οὐρανός οὓς τέκεν αὐτός
φάσκε δὲ τιταίνοντας ἀτασθαλίῃ μέγα ῥέξαι
ἔργον τοῖο δἔπειτα τίσιν μετόπισθεν ἔσεσθαι
νὺξ δἔτεκεν στυγερόν τε Μόρον καὶ Κῆρα μέλαιναν
καὶ Θάνατον τέκε δὝπνον ἔτικτε δὲ φῦλον Ὀνείρων
οὔ τινι κοιμηθεῖσα θεὰ τέκε Νὺξ ἐρεβεννή
Ἑσπερίδας θᾗς μῆλα πέρην κλυτοῦ Ὠκεανοῖο
χρύσεα καλὰ μέλουσι φέροντά τε δένδρεα καρπόν
καὶ Μοίρας καὶ Κῆρας ἐγείνατο νηλεοποίνους
Κλωθώ τε Λάχεσίν τε καὶ Ἄτροπον αἵτε βροτοῖσι
γεινομένοισι διδοῦσιν ἔχειν ἀγαθόν τε κακόν τε
αἵτ ἀνδρῶν τε θεῶν τε παραιβασίας ἐφέπουσιν
οὐδέ ποτε λήγουσι θεαὶ δεινοῖο χόλοιο
πρίν γἀπὸ τῷ δώωσι κακὴν ὄπιν ὅς τις ἁμάρτῃ
τίκτε δὲ καὶ Νέμεσιν πῆμα θνητοῖσι βροτοῖσι
Νὺξ ὀλοή μετὰ τὴν δἈπάτην τέκε καὶ Φιλότητα
Γῆράς τοὐλόμενον καὶ Ἔριν τέκε καρτερόθυμον
αὐτὰρ Ἔρις στυγερὴ τέκε μὲν Πόνον ἀλγινόεντα
Λήθην τε Λιμόν τε καὶ Ἄλγεα δακρυόεντα
Ὑσμίνας τε Μάχας τε Φόνους τἈνδροκτασίας τε
Δυσνομίην τἌτην τε συνήθεας ἀλλήλῃσιν
Ὅρκον θὃς δὴ πλεῖστον ἐπιχθονίους ἀνθρώπους
πημαίνει ὅτε κέν τις ἑκὼν ἐπίορκον ὀμόσσῃ
πρεσβύτατον παίδων αὐτὰρ καλέουσι γέροντα
λήθεται ἀλλὰ δίκαια καὶ ἤπια δήνεα οἶδεν
αὖτις δαὖ Θαύμαντα μέγαν καὶ ἀγήνορα Φόρκυν
Γαίῃ μισγόμενος καὶ Κητὼ καλλιπάρῃον
Εὐρυβίην τἀδάμαντος ἐνὶ φρεσὶ θυμὸν ἔχουσαν
Νηρῆος δἐγένοντο μεγήρατα τέκνα θεάων
πόντῳ ἐν ἀτρυγέτῳ καὶ Δωρίδος ἠυκόμοιο
κούρης Ὠκεανοῖο τελήεντος ποταμοῖο
Πλωτώ τΕὐκράντη τε Σαώ τἈμφιτρίτη τε
Εὐδώρη τε Θέτις τε Γαλήνη τε Γλαύκη τε
Κυμοθόη Σπειώ τε Θόη θἈλίη τἐρόεσσα
Πασιθέη τἘρατώ τε καὶ Εὐνίκη ῥοδόπηχυς
καὶ Μελίτη χαρίεσσα καὶ Εὐλιμένη καὶ Ἀγαυὴ
Δωρὶς καὶ Πανόπεια καὶ εὐειδὴς Γαλάτεια
Ἱπποθόη τἐρόεσσα καὶ Ἱππονόη ῥοδόπηχυς
Κυμοδόκη θἣ κύματ ἐν ἠεροειδέι πόντῳ
πνοιάς τε ζαέων ἀνέμων σὺν Κυματολήγῃ
ῥεῖα πρηΰνει καὶ ἐυσφύρῳ Ἀμφιτρίτῃ
Κυμώ τἨιόνη τε ἐυστέφανός θἉλιμήδη
Γλαυκονόμη τε φιλομμειδὴς καὶ Ποντοπόρεια
Ληαγόρη τε καὶ Εὐαγόρη καὶ Λαομέδεια
Πουλυνόη τε καὶ Αὐτονόη καὶ Λυσιάνασσα
Εὐάρνη τε φυήν τἐρατὴ καὶ εἶδος ἄμωμος
καὶ Ψαμάθη χαρίεσσα δέμας δίη τε Μενίππη
Νησώ τΕὐπόμπη τε Θεμιστώ τε Προνόη τε
Νημερτής θἣ πατρὸς ἔχει νόον ἀθανάτοιο
αὗται μὲν Νηρῆος ἀμύμονος ἐξεγένοντο
Θαύμας δὨκεανοῖο βαθυρρείταο θύγατρα
ἠγάγετ Ἠλέκτρην ἣ δὠκεῖαν τέκεν Ἶριν
ἠυκόμους θἉρπυίας Ἀελλώ τὨκυπέτην τε
αἵ ῥἀνέμων πνοιῇσι καὶ οἰωνοῖς ἅμ ἕπονται
ὠκείῃς πτερύγεσσι μεταχρόνιαι γὰρ ἴαλλον
Φόρκυϊ δαὖ Κητὼ Γραίας τέκε καλλιπαρῄους
ἐκ γενετῆς πολιάς τὰς δὴ Γραίας καλέουσιν
ἀθάνατοί τε θεοὶ χαμαὶ ἐρχόμενοί τἄνθρωποι
Πεμφρηδώ τἐύπεπλον Ἐνυώ τε κροκόπεπλον
Γοργούς θαἳ ναίουσι πέρην κλυτοῦ Ὠκεανοῖο
ἐσχατιῇ πρὸς Νυκτός ἵν Ἑσπερίδες λιγύφωνοι
Σθεννώ τΕὐρυάλη τε Μέδουσά τε λυγρὰ παθοῦσα
ἣ μὲν ἔην θνητή αἳ δἀθάνατοι καὶ ἀγήρῳ
αἱ δύο τῇ δὲ μιῇ παρελέξατο Κυανοχαίτης
ἐν μαλακῷ λειμῶνι καὶ ἄνθεσιν εἰαρινοῖσιν
τῆς δὅτε δὴ Περσεὺς κεφαλὴν ἀπεδειροτόμησεν
ἔκθορε Χρυσαωρ τε μέγας καὶ Πήγασος ἵππος
τῷ μὲν ἐπώνυμον ἦεν ὅτ Ὠκεανοῦ περὶ πηγὰς
γένθ ὃ δἄορ χρύσειον ἔχων μετὰ χερσὶ φίλῃσιν
χὠ μὲν ἀποπτάμενος προλιπὼν χθόνα μητέρα μήλων
ἵκετ ἐς ἀθανάτους Ζηνὸς δἐν δώμασι ναίει
βροντήν τε στεροπήν τε φέρων Διὶ μητιόεντι
Χρυσάωρ δἔτεκεν τρικέφαλον Γηρυονῆα
μιχθεὶς Καλλιρόῃ κούρῃ κλυτοῦ Ὠκεανοῖο
τὸν μὲν ἄρ ἐξενάριξε βίη Ἡρακληείη
βουσὶ παρ εἰλιπόδεσσι περιρρύτῳ εἰν Ἐρυθείῃ
ἤματι τῷ ὅτε περ βοῦς ἤλασεν εὐρυμετώπους
Τίρυνθ εἰς ἱερὴν διαβὰς πόρον Ὠκεανοῖο
Ὄρθον τε κτείνας καὶ βουκόλον Εὐρυτίωνα
σταθμῷ ἐν ἠερόεντι πέρην κλυτοῦ Ὠκεανοῖο
ἣ δἔτεκ ἄλλο πέλωρον ἀμήχανον οὐδὲν ἐοικὸς
θνητοῖς ἀνθρώποις οὐδ ἀθανάτοισι θεοῖσιν
ἥμισυ μὲν νύμφην ἑλικώπιδα καλλιπάρῃον
ἥμισυ δαὖτε πέλωρον ὄφιν δεινόν τε μέγαν τε
αἰόλον ὠμηστὴν ζαθέης ὑπὸ κεύθεσι γαίης
ἔνθα δέ οἱ σπέος ἐστὶ κάτω κοίλῃ ὑπὸ πέτρῃ
τηλοῦ ἀπ ἀθανάτων τε θεῶν θνητῶν τἀνθρώπων
ἔνθ ἄρα οἱ δάσσαντο θεοὶ κλυτὰ δώματα ναίειν
ἣ δἔρυτ εἰν Ἀρίμοισιν ὑπὸ χθονὶ λυγρὴ Ἔχιδνα
ἀθάνατος νύμφη καὶ ἀγήραος ἤματα πάντα
τῇ δὲ Τυφάονά φασι μιγήμεναι ἐν φιλότητι
δεινόν θὑβριστήν τἄνομόν θἑλικώπιδι κούρῃ
ἣ δὑποκυσαμένη τέκετο κρατερόφρονα τέκνα
δεύτερον αὖτις ἔτικτεν ἀμήχανον οὔ τι φατειὸν
πεντηκοντακέφαλον ἀναιδέα τε κρατερόν τε
τὸ τρίτον Ὕδρην αὖτις ἐγείνατο λυγρὰ ἰδυῖαν
Λερναίην ἣν θρέψε θεὰ λευκώλενος Ἥρη
ἄπλητον κοτέουσα βίῃ Ἡρακληείῃ
καὶ τὴν μὲν Διὸς υἱὸς ἐνήρατο νηλέι χαλκῷ
ἣ δὲ Χίμαιραν ἔτικτε πνέουσαν ἀμαιμάκετον πῦρ
δεινήν τε μεγάλην τε ποδώκεά τε κρατερήν τε
τῆς δἦν τρεῖς κεφαλαί μία μὲν χαροποῖο λέοντος
ἣ δὲ χιμαίρης ἣ δὄφιος κρατεροῖο δράκοντος
τὴν μὲν Πήγασος εἷλε καὶ ἐσθλὸς Βελλεροφόντης
ἣ δἄρα Φῖκ ὀλοὴν τέκε Καδμείοισιν ὄλεθρον
Ὅρθῳ ὑποδμηθεῖσα Νεμειαῖόν τε λέοντα
τόν ῥἭρη θρέψασα Διὸς κυδρὴ παράκοιτις
γουνοῖσιν κατένασσε Νεμείης πῆμ ἀνθρώποις
ἔνθ ἄρ ὃ οἰκείων ἐλεφαίρετο φῦλ ἀνθρώπων
κοιρανέων Τρητοῖο Νεμείης ἠδ Ἀπέσαντος
ἀλλά ἑ ἲς ἐδάμασσε βίης Ἡρακληείης
Κητὼ δὁπλότατον Φόρκυι φιλότητι μιγεῖσα
γείνατο δεινὸν ὄφιν ὃς ἐρεμνῆς κεύθεσι γαίης
πείρασιν ἐν μεγάλοις παγχρύσεα μῆλα φυλάσσει
τοῦτο μὲν ἐκ Κητοῦς καὶ Φόρκυνος γένος ἐστίν
Τηθὺς δὨκεανῷ Ποταμοὺς τέκε δινήεντας
Νεῖλόν τἈλφειόν τε καὶ Ἠριδανὸν βαθυδίνην
Στρυμόνα Μαίανδρόν τε καὶ Ἴστρον καλλιρέεθρον
Νέσσον τε Ῥοδίον θἉλιάκμονά θἙπτάπορόν τε
Γρήνικόν τε καὶ Αἴσηπον θεῖόν τε Σιμοῦντα
Σαγγάριόν τε μέγαν Λάδωνά τε Παρθένιόν τε
Εὔηνόν τε καὶ Ἄρδησκον θεῖόν τε Σκάμανδρον
τίκτε δὲ θυγατέρων ἱερὸν γένος αἳ κατὰ γαῖαν
ἄνδρας κουρίζουσι σὺν Ἀπόλλωνι ἄνακτι
καὶ Ποταμοῖς ταύτην δὲ Διὸς πάρα μοῖραν ἔχουσι
Πειθώ τἈδμήτη τε Ἰάνθη τἨλέκτρη τε
Δωρίς τε Πρυμνώ τε καὶ Οὐρανίη θεοειδὴς
Ἱππώ τε Κλυμένη τε Ῥόδειά τε Καλλιρόη τε
Ζευξώ τε Κλυτίη τε Ἰδυῖά τε Πασιθόη τε
Πληξαύρη τε Γαλαξαύρη τἐρατή τε Διώνη
Μηλόβοσίς τε Φόη τε καὶ εὐειδὴς Πολυδώρη
Κερκηίς τε φυὴν ἐρατὴ Πλουτώ τε βοῶπις
Περσηίς τἸάνειρά τἈκάστη τε Ξάνθη τε
Πετραίη τἐρόεσσα Μενεσθώ τΕὐρώπη τε
Μῆτίς τΕὐρυνόμη τε Τελεστώ τε Κροκοπεπλος
Χρυσηίς τἈσίη τε καὶ ἱμερόεσσα Καλυψὼ
Εὐδώρη τε Τύχη τε καὶ Ἀμφιρὼ Ὠκυρόη τε
αὗται δὨκεανοῦ καὶ Τηθύος ἐξεγένοντο
πρεσβύταται κοῦραι πολλαί γε μέν εἰσι καὶ ἄλλαι
τρὶς γὰρ χίλιαί εἰσι τανύσφυροι Ὠκεανῖναι
αἵ ῥα πολυσπερέες γαῖαν καὶ βένθεα λίμνης
πάντη ὁμῶς ἐφέπουσι θεάων ἀγλαὰ τέκνα
τόσσοι δαὖθ ἕτεροι ποταμοὶ καναχηδὰ ῥέοντες
υἱέες Ὠκεανοῦ τοὺς γείνατο πότνια Τηθύς
τῶν ὄνομ ἀργαλέον πάντων βροτὸν ἀνέρ ἐνισπεῖν
οἳ δὲ ἕκαστοι ἴσασιν ὅσοι περιναιετάωσιν
θεία δἨέλιόν τε μέγαν λαμπράν τε Σελήνην
Ἠῶ θἣ πάντεσσιν ἐπιχθονίοισι φαείνει
ἀθανάτοις τε θεοῖσι τοὶ οὐρανὸν εὐρὺν ἔχουσι
γείναθ ὑποδμηθεῖσ Ὑπερίονος ἐν φιλότητι
Κρίῳ δΕὐρυβίν τέκεν ἐν φιλότητι μιγεῖσα
Ἀστραῖόν τε μέγαν Πάλλαντά τε δῖα θεάων
Πέρσην θὃς καὶ πᾶσι μετέπρεπεν ἰδμοσύνῃσιν
Ἀστραίῳ δἨὼς ἀνέμους τέκε καρτεροθύμους
ἀργέστην Ζέφυρον Βορέην ταἰψηροκέλευθον
καὶ Νότον ἐν φιλότητι θεὰ θεῷ εὐνηθεῖσα
τοὺς δὲ μέτ ἀστέρα τίκτεν Ἑωσφόρον Ἠριγένεια
ἄστρα τε λαμπετόωντα τά τοὐρανὸς ἐστεφάνωται
Στὺξ δἔτεκ Ὠκεανοῦ θυγάτηρ Πάλλαντι μιγεῖσα
Ζῆλον καὶ Νίκην καλλίσφυρον ἐν μεγάροισιν
καὶ Κράτος ἠδὲ Βίην ἀριδείκετα γείνατο τέκνα
τῶν οὐκ ἔστ ἀπάνευθε Διὸς δόμος οὐδέ τις ἕδρη
ἀλλ αἰεὶ πὰρ Ζηνὶ βαρυκτύπῳ ἑδριόωνται
ὣς γὰρ ἐβούλευσεν Στὺξ ἄφθιτος Ὠκεανίνη
ἤματι τῷ ὅτε πάντας Ὀλύμπιος ἀστεροπητὴς
ἀθανάτους ἐκάλεσσε θεοὺς ἐς μακρὸν Ὄλυμπον
εἶπε δὃς ἂν μετὰ εἷο θεῶν Τιτῆσι μάχοιτο
μή τιν ἀπορραίσειν γεράων τιμὴν δὲ ἕκαστον
ἑξέμεν ἣν τὸ πάρος γε μετ ἀθανάτοισι θεοῖσιν
τὸν δἔφαθ ὅστις ἄτιμος ὑπὸ Κρόνου ἠδ ἀγέραστος
τιμῆς καὶ γεράων ἐπιβησέμεν ἧ θέμις ἐστίν
ἦλθε δἄρα πρώτη Στὺξ ἄφθιτος Οὔλυμπόνδε
σὺν σφοῖσιν παίδεσσι φίλου διὰ μήδεα πατρός
τὴν δὲ Ζεὺς τίμησε περισσὰ δὲ δῶρα δέδωκεν
αὐτὴν μὲν γὰρ ἔθηκε θεῶν μέγαν ἔμμεναι ὅρκον
παῖδας δἤματα πάντα ἑοῦ μεταναιέτας εἶναι
ὣς δαὔτως πάντεσσι διαμπερές ὥς περ ὑπέστη
ἐξετέλεσσ αὐτὸς δὲ μέγα κρατεῖ ἠδὲ ἀνάσσει
φοίβη δαὖ Κοίου πολυήρατον ἦλθεν ἐς εὐνήν
κυσαμένη δὴ ἔπειτα θεὰ θεοῦ ἐν φιλότητι
Λητὼ κυανόπεπλον ἐγείνατο μείλιχον αἰεί
ἤπιον ἀνθρώποισι καὶ ἀθανάτοισι θεοῖσιν
μείλιχον ἐξ ἀρχῆς ἀγανώτατον ἐντὸς Ὀλύμπου
γείνατο δἈστερίην ἐυώνυμον ἥν ποτε Πέρσης
ἠγάγετ ἐς μέγα δῶμα φίλην κεκλῆσθαι ἄκοιτιν
ἢ δὑποκυσαμένη Ἑκάτην τέκε τὴν περὶ πάντων
Ζεὺς Κρονίδης τίμησε πόρεν δέ οἱ ἀγλαὰ δῶρα
μοῖραν ἔχειν γαίης τε καὶ ἀτρυγέτοιο θαλάσσης
ἣ δὲ καὶ ἀστερόεντος ἀπ οὐρανοῦ ἔμμορε τιμῆς
ἀθανάτοις τε θεοῖσι τετιμένη ἐστὶ μάλιστα
καὶ γὰρ νῦν ὅτε πού τις ἐπιχθονίων ἀνθρώπων
ἔρδων ἱερὰ καλὰ κατὰ νόμον ἱλάσκηται
κικλῄσκει Ἑκάτην πολλή τέ οἱ ἕσπετο τιμὴ
ῥεῖα μάλ ᾧ πρόφρων γε θεὰ ὑποδέξεται εὐχάς
καί τέ οἱ ὄλβον ὀπάζει ἐπεὶ δύναμίς γε πάρεστιν
καὶ τιμὴν ἔλαχον τούτων ἔχει αἶσαν ἁπάντων
οὐδέ τί μιν Κρονίδης ἐβιήσατο οὐδέ τἀπηύρα
ὅσσ ἔλαχεν Τιτῆσι μετὰ προτέροισι θεοῖσιν
ἀλλ ἔχει ὡς τὸ πρῶτον ἀπ ἀρχῆς ἔπλετο δασμός
καὶ γέρας ἐν γαίῃ τε καὶ οὐρανῷ ἠδὲ θαλάσσῃ
οὐδ ὅτι μουνογενής ἧσσον θεὰ ἔμμορε τιμῆς
ἀλλ ἔτι καὶ πολὺ μᾶλλον ἐπεὶ Ζεὺς τίεται αὐτήν
ᾧ δἐθέλει μεγάλως παραγίγνεται ἠδ ὀνίνησιν
ἔν τε δίκῃ βασιλεῦσι παρ αἰδοίοισι καθίζει
ἔν τἀγορῇ λαοῖσι μεταπρέπει ὅν κἐθέλῃσιν
ἠδ ὁπότ ἐς πόλεμον φθεισήνορα θωρήσσωνται
ἀνέρες ἔνθα θεὰ παραγίγνεται οἷς κἐθέλῃσι
νίκην προφρονέως ὀπάσαι καὶ κῦδος ὀρέξαι
ἐσθλὴ δαὖθ ὁπότ ἄνδρες ἀεθλεύωσιν ἀγῶνι
ἔνθα θεὰ καὶ τοῖς παραγίγνεται ἠδ ὀνίνησιν
νικήσας δὲ βίῃ καὶ κάρτεϊ καλὸν ἄεθλον
ῥεῖα φέρει χαίρων τε τοκεῦσι δὲ κῦδος ὀπάζει
ἐσθλὴ δἱππήεσσι παρεστάμεν οἷς κἐθέλῃσιν
εὔχονται δἙκάτῃ καὶ ἐρικτύπῳ Ἐννοσιγαίῳ
ῥεῖα δἀφείλετο φαινομένην ἐθέλουσά γε θυμῷ
ἐσθλὴ δἐν σταθμοῖσι σὺν Ἑρμῇ ληίδ ἀέξειν
βουκολίας δἀγέλας τε καὶ αἰπόλια πλατέ αἰγῶν
ποίμνας τεἰροπόκων ὀίων θυμῷ γἐθέλουσα
ἐξ ὀλίγων βριάει κἀκ πολλῶν μείονα θῆκεν
πᾶσι μετ ἀθανάτοισι τετίμηται γεράεσσιν
θῆκε δέ μιν Κρονίδης κουροτρόφον οἳ μετ ἐκείνην
ὀφθαλμοῖσιν ἴδοντο φάος πολυδερκέος Ἠοῦς
οὕτως ἐξ ἀρχῆς κουροτρόφος αἳ δέ τε τιμαί
Ῥείη δὲ δμηθεῖσα Κρόνῳ τέκε φαίδιμα τέκνα
Ἱστίην Δήμητρα καὶ Ἥρην χρυσοπέδιλον
ἴφθιμόν τἈίδην ὃς ὑπὸ χθονὶ δώματα ναίει
νηλεὲς ἦτορ ἔχων καὶ ἐρίκτυπον Ἐννοσίγαιον
Ζῆνά τε μητιόεντα θεῶν πατέρ ἠδὲ καὶ ἀνδρῶν
τοῦ καὶ ὑπὸ βροντῆς πελεμίζεται εὐρεῖα χθών
καὶ τοὺς μὲν κατέπινε μέγας Κρόνος ὥς τις ἕκαστος
νηδύος ἐξ ἱερῆς μητρὸς πρὸς γούναθ ἵκοιτο
τὰ φρονέων ἵνα μή τις ἀγαυῶν Οὐρανιώνων
ἄλλος ἐν ἀθανάτοισιν ἔχοι βασιληίδα τιμήν
πεύθετο γὰρ Γαίης τε καὶ Οὐρανοῦ ἀστερόεντος
οὕνεκά οἱ πέπρωτο ἑῷ ὑπὸ παιδὶ δαμῆναι
καὶ κρατερῷ περ ἐόντι Διὸς μεγάλου διὰ βουλάς
τῷ ὅ γἄρ οὐκ ἀλαὸς σκοπιὴν ἔχεν ἀλλὰ δοκεύων
παῖδας ἑοὺς κατέπινε Ῥέην δἔχε πένθος ἄλαστον
ἀλλ ὅτε δὴ Δί ἔμελλε θεῶν πατέρ ἠδὲ καὶ ἀνδρῶν
τέξεσθαι τότ ἔπειτα φίλους λιτάνευε τοκῆας
τοὺς αὐτῆς Γαῖάν τε καὶ Οὐρανὸν ἀστερόεντα
μῆτιν συμφράσσασθαι ὅπως λελάθοιτο τεκοῦσα
παῖδα φίλον τίσαιτο δἐρινῦς πατρὸς ἑοῖο
παίδων θοὓς κατέπινε μέγας Κρόνος ἀγκυλομήτης
οἳ δὲ θυγατρὶ φίλῃ μάλα μὲν κλύον ἠδ ἐπίθοντο
καί οἱ πεφραδέτην ὅσα περ πέπρωτο γενέσθαι
πέμψαν δἐς Λύκτον Κρήτης ἐς πίονα δῆμον
ὁππότ ἄρ ὁπλότατον παίδων τέξεσθαι ἔμελλε
Ζῆνα μέγαν τὸν μέν οἱ ἐδέξατο Γαῖα πελώρη
Κρήτῃ ἐν εὐρείῃ τραφέμεν ἀτιταλλέμεναί τε
ἔνθα μιν ἷκτο φέρουσα θοὴν διὰ νύκτα μέλαιναν
πρώτην ἐς Λύκτον κρύψεν δέ ἑ χερσὶ λαβοῦσα
ἄντρῳ ἐν ἠλιβάτῳ ζαθέης ὑπὸ κεύθεσι γαίης
Αἰγαίῳ ἐν ὄρει πεπυκασμένῳ ὑλήεντι
τῷ δὲ σπαργανίσασα μέγαν λίθον ἐγγυάλιξεν
τὸν τόθ ἑλὼν χείρεσσιν ἑὴν ἐσκάτθετο νηδὺν
σχέτλιος οὐδ ἐνόησε μετὰ φρεσίν ὥς οἱ ὀπίσσω
ἀντὶ λίθου ἑὸς υἱὸς ἀνίκητος καὶ ἀκηδὴς
λείπεθ ὅ μιν τάχ ἔμελλε βίῃ καὶ χερσὶ δαμάσσας
τιμῆς ἐξελάειν ὃ δἐν ἀθανάτοισι ἀνάξειν
καρπαλίμως δἄρ ἔπειτα μένος καὶ φαίδιμα γυῖα
ηὔξετο τοῖο ἄνακτος ἐπιπλομένων δἐνιαυτῶν
Γαίης ἐννεσίῃσι πολυφραδέεσσι δολωθεὶς
ὃν γόνον ἄψ ἀνέηκε μέγας Κρόνος ἀγκυλομήτης
πρῶτον δἐξέμεσεν λίθον ὃν πύματον κατέπινεν
τὸν μὲν Ζεὺς στήριξε κατὰ χθονὸς εὐρυοδείης
Πυθοῖ ἐν ἠγαθέῃ γυάλοις ὕπο Παρνησοῖο
σῆμ ἔμεν ἐξοπίσω θαῦμα θνητοῖσι βροτοῖσιν
λῦσε δὲ πατροκασιγνήτους ὀλοῶν ὑπὸ δεσμῶν
Οὐρανίδας οὓς δῆσε πατὴρ ἀεσιφροσύνῃσιν
οἳ οἱ ἀπεμνήσαντο χάριν ἐυεργεσιάων
δῶκαν δὲ βροντὴν ἠδ αἰθαλόεντα κεραυνὸν
καὶ στεροπήν τὸ πρὶν δὲ πελώρη Γαῖα κεκεύθει
τοῖς πίσυνος θνητοῖσι καὶ ἀθανάτοισιν ἀνάσσει
κούρην δἸαπετὸς καλλίσφυρον Ὠκεανίνην
ἠγάγετο Κλυμένην καὶ ὁμὸν λέχος εἰσανέβαινεν
ἣ δέ οἱ Ἄτλαντα κρατερόφρονα γείνατο παῖδα
ὃς κακὸν ἐξ ἀρχῆς γένετ ἀνδράσιν ἀλφηστῇσιν
πρῶτος γάρ ῥα Διὸς πλαστὴν ὑπέδεκτο γυναῖκα
παρθένον ὑβριστὴν δὲ Μενοίτιον εὐρύοπα Ζεὺς
εἰς Ἔρεβος κατέπεμψε βαλὼν ψολόεντι κεραυνῷ
εἵνεκ ἀτασθαλίης τε καὶ ἠνορέης ὑπερόπλου
Ἄτλας δοὐρανὸν εὐρὺν ἔχει κρατερῆς ὑπ ἀνάγκης
ἑστηὼς κεφαλῇ τε καὶ ἀκαμάτῃσι χέρεσσιν
ταύτην γάρ οἱ μοῖραν ἐδάσσατο μητίετα Ζεύς
δῆσε δἀλυκτοπέδῃσι Προμηθέα ποικιλόβουλον
δεσμοῖς ἀργαλέοισι μέσον διὰ κίον ἐλάσσας
καί οἱ ἐπ αἰετὸν ὦρσε τανύπτερον αὐτὰρ ὅ γἧπαρ
νυκτός ὅσον πρόπαν ἦμαρ ἔδοι τανυσίπτερος ὄρνις
τὸν μὲν ἄρ Ἀλκμήνης καλλισφύρου ἄλκιμος υἱὸς
Ἡρακλέης ἔκτεινε κακὴν δἀπὸ νοῦσον ἄλαλκεν
Ἰαπετιονίδῃ καὶ ἐλύσατο δυσφροσυνάων
οὐκ ἀέκητι Ζηνὸς Ὀλυμπίου ὑψιμέδοντος
ὄφρ Ἡρακλῆος Θηβαγενέος κλέος εἴη
πλεῖον ἔτ ἢ τὸ πάροιθεν ἐπὶ χθόνα πουλυβότειραν
ταῦτ ἄρα ἁζόμενος τίμα ἀριδείκετον υἱόν
καί περ χωόμενος παύθη χόλου ὃν πρὶν ἔχεσκεν
οὕνεκ ἐρίζετο βουλὰς ὑπερμενέι Κρονίωνι
καὶ γὰρ ὅτ ἐκρίνοντο θεοὶ θνητοί τἄνθρωποι
Μηκώνῃ τότ ἔπειτα μέγαν βοῦν πρόφρονι θυμῷ
δασσάμενος προέθηκε Διὸς νόον ἐξαπαφίσκων
τοῖς μὲν γὰρ σάρκας τε καὶ ἔγκατα πίονα δημῷ
ἐν ῥινῷ κατέθηκε καλύψας γαστρὶ βοείῃ
τῷ δαὖτ ὀστέα λευκὰ βοὸς δολίῃ ἐπὶ τέχνῃ
εὐθετίσας κατέθηκε καλύψας ἀργέτι δημῷ
δὴ τότε μιν προσέειπε πατὴρ ἀνδρῶν τε θεῶν τε
Ἰαπετιονίδη πάντων ἀριδείκετ ἀνάκτων
ὦ πέπον ὡς ἑτεροζήλως διεδάσσαο μοίρας
ὣς φάτο κερτομέων Ζεὺς ἄφθιτα μήδεα εἰδώς
τὸν δαὖτε προσέειπε Προμηθεὺς ἀγκυλομήτης
ἦκ ἐπιμειδήσας δολίης δοὐ λήθετο τέχνης
ζεῦ κύδιστε μέγιστε θεῶν αἰειγενετάων
τῶν δἕλε ὁπποτέρην σε ἐνὶ φρεσὶ θυμὸς ἀνώγει
Φῆ ῥα δολοφρονέων Ζεὺς δἄφθιτα μήδεα εἰδὼς
γνῶ ῥοὐδ ἠγνοίησε δόλον κακὰ δὄσσετο θυμῷ
θνητοῖς ἀνθρώποισι τὰ καὶ τελέεσθαι ἔμελλεν
χερσὶ δὅ γἀμφοτέρῃσιν ἀνείλετο λευκὸν ἄλειφαρ
χώσατο δὲ φρένας ἀμφί χόλος δέ μιν ἵκετο θυμόν
ὡς ἴδεν ὀστέα λευκὰ βοὸς δολίῃ ἐπὶ τέχνῃ
ἐκ τοῦ δἀθανάτοισιν ἐπὶ χθονὶ φῦλ ἀνθρώπων
καίουσ ὀστέα λευκὰ θυηέντων ἐπὶ βωμῶν
Ἰαπετιονίδη πάντων πέρι μήδεα εἰδώς
ὦ πέπον οὐκ ἄρα πω δολίης ἐπιλήθεο τέχνης
ὣς φάτο χωόμενος Ζεὺς ἄφθιτα μήδεα εἰδώς
ἐκ τούτου δὴ ἔπειτα δόλου μεμνημένος αἰεὶ
οὐκ ἐδίδου Μελίῃσι πυρὸς μένος ἀκαμάτοιο
θνητοῖς ἀνθρώποις οἳ ἐπὶ χθονὶ ναιετάουσιν
ἀλλά μιν ἐξαπάτησεν ἐὺς πάις Ἰαπετοῖο
κλέψας ἀκαμάτοιο πυρὸς τηλέσκοπον αὐγὴν
ἐν κοΐλῳ νάρθηκι δάκεν δέ ἑ νειόθι θυμόν
Ζῆν ὑψιβρεμέτην ἐχόλωσε δέ μιν φίλον ἦτορ
ὡς ἴδ ἐν ἀνθρώποισι πυρὸς τηλέσκοπον αὐγήν
αὐτίκα δἀντὶ πυρὸς τεῦξεν κακὸν ἀνθρώποισιν
γαίης γὰρ σύμπλασσε περικλυτὸς Ἀμφιγυήεις
ζῶσε δὲ καὶ κόσμησε θεὰ γλαυκῶπις Ἀθήνη
ἀργυφέη ἐσθῆτι κατὰ κρῆθεν δὲ καλύπτρην
ἀμφὶ δέ οἱ στεφάνην χρυσέην κεφαλῆφιν ἔθηκε
τὴν αὐτὸς ποίησε περικλυτὸς Ἀμφιγυήεις
ἀσκήσας παλάμῃσι χαριζόμενος Διὶ πατρί
κνώδαλ ὅσ ἤπειρος πολλὰ τρέφει ἠδὲ θάλασσα
τῶν ὅ γε πόλλ ἐνέθηκεχάρις δἀπελάμπετο πολλή
θαυμάσια ζῴοισιν ἐοικότα φωνήεσσιν
αὐτὰρ ἐπεὶ δὴ τεῦξε καλὸν κακὸν ἀντ ἀγαθοῖο
ἐξάγαγ ἔνθα περ ἄλλοι ἔσαν θεοὶ ἠδ ἄνθρωποι
κόσμῳ ἀγαλλομένην γλαυκώπιδος ὀβριμοπάτρης
θαῦμα δἔχ ἀθανάτους τε θεοὺς θνητούς τἀνθρώπους
ὡς εἶδον δόλον αἰπύν ἀμήχανον ἀνθρώποισιν
ἐκ τῆς γὰρ γένος ἐστὶ γυναικῶν θηλυτεράων
πῆμα μέγ αἳ θνητοῖσι μετ ἀνδράσι ναιετάουσιν
οὐλομένης πενίης οὐ σύμφοροι ἀλλὰ κόροιο
ὡς δὁπότ ἐν σμήνεσσι κατηρεφέεσσι μέλισσαι
κηφῆνας βόσκωσι κακῶν ξυνήονας ἔργων
αἳ μέν τε πρόπαν ἦμαρ ἐς ἠέλιον καταδύντα
ἠμάτιαι σπεύδουσι τιθεῖσί τε κηρία λευκά
οἳ δἔντοσθε μένοντες ἐπηρεφέας κατὰ σίμβλους
ἀλλότριον κάματον σφετέρην ἐς γαστέρ ἀμῶνται
ὣς δαὔτως ἄνδρεσσι κακὸν θνητοῖσι γυναῖκας
Ζεὺς ὑψιβρεμέτης θῆκεν ξυνήονας ἔργων
ἀργαλέων ἕτερον δὲ πόρεν κακὸν ἀντ ἀγαθοῖο
ὅς κε γάμον φεύγων καὶ μέρμερα ἔργα γυναικῶν
μὴ γῆμαι ἐθέλῃ ὀλοὸν δἐπὶ γῆρας ἵκοιτο
χήτεϊ γηροκόμοιο ὅ γοὐ βιότου ἐπιδευὴς
ζώει ἀποφθιμένου δὲ διὰ κτῆσιν δατέονται
χηρωσταί ᾧ δαὖτε γάμου μετὰ μοῖρα γένηται
κεδνὴν δἔσχεν ἄκοιτιν ἀρηρυῖαν πραπίδεσσι
τῷ δέ τἀπ αἰῶνος κακὸν ἐσθλῷ ἀντιφερίζει
ἐμμενές ὃς δέ κε τέτμῃ ἀταρτηροῖο γενέθλης
ζώει ἐνὶ στήθεσσιν ἔχων ἀλίαστον ἀνίην
θυμῷ καὶ κραδίῃ καὶ ἀνήκεστον κακόν ἐστιν
ὣς οὐκ ἔστι Διὸς κλέψαι νόον οὐδὲ παρελθεῖν
οὐδὲ γὰρ Ἰαπετιονίδης ἀκάκητα Προμηθεὺς
τοῖό γὑπεξήλυξε βαρὺν χόλον ἀλλ ὑπ ἀνάγκης
Βριάρεῳ δὡς πρῶτα πατὴρ ὠδύσσατο θυμῷ
Κόττῳ τἠδὲ Γύῃ δῆσεν κρατερῷ ἐνὶ δεσμῷ
ἠνορέην ὑπέροπλον ἀγώμενος ἠδὲ καὶ εἶδος
καὶ μέγεθος κατένασσε δὑπὸ χθονὸς εὐρυοδείης
ἔνθ οἵ γἄλγε ἔχοντες ὑπὸ χθονὶ ναιετάοντες
εἵατ ἐπ ἐσχατιῇ μεγάλης ἐν πείρασι γαίης
δηθὰ μάλ ἀχνύμενοι κραδίῃ μέγα πένθος ἔχοντες
οὓς τέκεν ἠύκομος Ῥείη Κρόνου ἐν φιλότητι
Γαίης φραδμοσύνῃσιν ἀνήγαγον ἐς φάος αὖτις
αὐτὴ γάρ σφιν ἅπαντα διηνεκέως κατέλεξε
σὺν κείνοις νίκην τε καὶ ἀγλαὸν εὖχος ἀρέσθαι
δηρὸν γὰρ μάρναντο πόνον θυμαλγέ ἔχοντες
Τιτῆνές τε θεοὶ καὶ ὅσοι Κρόνου ἐξεγένοντο
ἀντίον ἀλλήλοισι διὰ κρατερὰς ὑσμίνας
οἳ μὲν ἀφ ὑψηλῆς Ὄθρυος Τιτῆνες ἀγαυοί
οἳ δἄρ ἀπ Οὐλύμποιο θεοί δωτῆρες ἐάων
οὓς τέκεν ἠύκομος Ῥείη Κρόνῳ εὐνηθεῖσα
οἵ ῥα τότ ἀλλήλοισι χόλον θυμαλγέ ἔχοντες
συνεχέως ἐμάχοντο δέκα πλείους ἐνιαυτούς
οὐδέ τις ἦν ἔριδος χαλεπῆς λύσις οὐδὲ τελευτὴ
οὐδετέροις ἶσον δὲ τέλος τέτατο πτολέμοιο
ἀλλ ὅτε δὴ κείνοισι παρέσχεθεν ἄρμενα πάντα
νέκταρ τἀμβροσίην τε τά περ θεοὶ αὐτοὶ ἔδουσι
πάντων ἐν στήθεσσιν ἀέξετο θυμὸς ἀγήνωρ
ὡς νέκταρ τἐπάσαντο καὶ ἀμβροσίην ἐρατεινήν
δὴ τότε τοῖς μετέειπε πατὴρ ἀνδρῶν τε θεῶν τε
κέκλυτε μευ Γαίης τε καὶ Οὐρανοῦ ἀγλαὰ τέκνα